GiliGold/VAD_KnessetCorpus huggingface dataset:
איתי פסח:
 באופן כרוני, יש תמחור במחירון משרד הבריאות לחלק מהשירותים שניתנים לילדים
איתי פסח:
 התמחור הוא בחסר, וזה חלק מהסיבה המאוד משמעותית לתורים שאנחנו רואים בחלק מהניתוחים, אפילו בניתוחים שמבקר המדינה בחר להציג
איתי פסח:
 התמחור הזה לא מאפשר לבתי החולים ולנותני השירותים לייצר את השירות הזה כי הוא תמחור חסר, וזה חלק מהמוטיבציה השלילית לקיצור התורים ולקידום התחומים האלה בילדים
איתי פסח:
 אני חושב שצריך להיות שינוי משמעותי בנושא התמחור שירותים
איתי פסח:
 זה לא רק הניתוחים שצוינו, זה גם הרבה מאוד שירותים בתחום הדימות בילדים שמתומחרים בחסר ויש תורים מאוד ארוכים לבדיקות, שהן בדיקות קריטיות לילדים
איתי פסח:
 ושוב בגלל שזה לא במוקד תשומת הלב ואולי לא הדבר שהכי משתלם, אז מחכים שפשוט הילד יגדל
איתי פסח:
 ולכן שוב צריכה להיות רוויזיה בתחום הזה
איתי פסח:
 בנוסף, מפתחות התקינה במחלקות הילדים חייבים להיות שונים ממפתחות תקינה במחלקות המבוגרים
איתי פסח:
 גם בזה נגעו קודם, אבל הנושא הזה של אנשי מקצועות הבריאות והסיעוד, לאו דווקא הרופאים
איתי פסח:
 הם קריטיים בתוך מחלקות הילדים
איתי פסח:
 באופן מסורתי, שוב מחלקות הילדים לא מתוכננות אחרת או לא מתוכננות בכלל, וזה משאיר אותנו עם פערים מאוד מאוד גדולים
איתי פסח:
      שוב אצלנו בספרא, ואני חושב שגם במחלקות הילדים הגדולות או בבתי החולים לילדים האחרים אנחנו מצליחים להתגבר על זה, אבל במקומות אחרים הקושי הוא מאוד גדול
איתי פסח:
 אנחנו מדברים על ריפוי בעיסוק ופיזיותרפיה, קלינאיות תקשורת, שזה מקצועות קריטיים ברפואת ילדים, ששוב הם לא מתוכננים בכלל, והשירותים האלה פשוט לא ניתנים
איתי פסח:
 התחרות בשוק היום על המקצועות האלה היא מאוד מאוד גדולה, מאד קשה לשמר את אנשי מקצועות הבריאות בתוך המערכת הציבורית בגלל השכר מאוד נמוך שהם מקבלים וחייב להיות מענה גם בתיקון וגם בתמרוץ של המקצועות האלה כדי שנוכל להמשיך להציע את השירותים האלה גם לילדים המאושפזים וגם לילדים בקהילה
איתי פסח:
 שוב, ההורים בסוף נדרשים לקחת את הילדים לטיפולים פרטיים וזה דורש מההורים להוציא הרבה מאוד כסף וזה גם פוגע באותן שכבות חלשות שכולנו מנסים להגן עליהם
איתי פסח:
 זה גם מאפשר לחולים שנמצאים במרכז איפה שההיצע גבוה לקבל שירותים, ובפריפריה לא
איתי פסח:
 וחייבים לעסוק בנושא הזה
איתי פסח:
 ועוד שני תחומים שכבר הוזכרו פה, אבל אני חושב ששוב חשוב מאוד לשים עליהם את הדגש
איתי פסח:
 זה תחום המחלות הנפש בילדים
איתי פסח:
 אנחנו פתחנו שוב בעזרתו של משרד הבריאות ואנחנו בית חולים ששייך למשרד הבריאות, עובדים בשיתוף פעולה מלא עם המשרד
איתי פסח:
 המשרד תומך בנו לאורך כל הדרך
איתי פסח:
      אז פתחנו מחלקת אשפוז פסיכיאטריה של הילד רק לפני שנתיים
איתי פסח:
 היחידה שנמצאת בבית חולים כללי והמחלקה הזאת בתפוצה מלאה ובפעילות מלאה כל הזמן
איתי פסח:
 ושוב חייבים להרחיב את הפתרון בתחומים האלה
איתי פסח:
 אני חוזר- היכולת לשמר אנשי מקצוע בתוך המערכת הציבורית כיום, היא כמעט בלתי אפשרית במיוחד במקצועות האלה של פסיכיאטריה
איתי פסח:
 גם במקצועות של התפתחות הילד זה מקומות שבהם קיימים פערים אדירים וחייבים לייצר מודלים של תמרוץ שיאפשרו לנו לחזק את התחומים האלה
איתי פסח:
 זה הפרעות אכילה וזה פסיכיאטריה והתפתחות הילד
איתי פסח:
 אני היום מאבד מדמם פסיכיאטרים, ילדים ואנשי מקצועות הבריאות, פסיכולוגיה, עבודה סוציאלית, כי הם הולכים לעבוד בשוק הפרטי, כי התחרות היא ממש לא פרופורציונלית והאתגר הקליני שתמיד שימר את האנשים בתוך המערכת, כבר לא מספיק בשביל לשמר את אותם פסיכיאטרים ואנשי מקצועות הבריאות
איתי פסח:
 ולכן אנחנו חייבים לייצר תמריץ לעניין הזה
איתי פסח:
 והנקודה האחרונה שאני רוצה לגעת בה זה הנושא של שיקום
איתי פסח:
      זה גם משהו שהוזכר פה
איתי פסח:
 שוב, אנחנו בית החולים הכללי היחידי שיש בו מחלקת אשפוז של שיקום ילדים שנמצאת כחלק מבית החולים ואני אומר לכם שהיכולת לגייס אנשי מקצוע שוב
איתי פסח:
 המחלקה הזאת משרתת ילדים מכל רחבי הארץ- גם מהפריפריה וגם מהמרכז
איתי פסח:
 ואנחנו שמחים על היוזמות לפתוח עוד מחלקות בפריפריה, אבל אין רופאים לאייש את המחלקות האלה
איתי פסח:
 וכדי להכשיר את הרופאים וכדי לאפשר את הצמיחה ואת המענה לכל הילדים חייבים שוב - לתמרץ את התחומים האלה לתת לבתי החולים
איתי פסח:
 למרות שזה נשמע קצת קאונטר אינטואיטיבי לתת לבתי החולים הגדולים והמבוססים במרכז שמסוגלים להכשיר כמויות גדולות של רופאים, שמסוגלים לתת את המענה הזה ולשלוח את הזרועות שלהם לפריפריה
איתי פסח:
 אולי זו הזדמנות לברך את העמית שלי משניידר על הפתיחה של המיזם המאוד חשוב שהם פתחו בבית שמש
איתי פסח:
 הוא מאוד דומה גם למיזמים אחרים שאנחנו עושים בערים אחרות
איתי פסח:
 זה מאוד חשוב
איתי פסח:
      לבתי החולים הגדולים יש את היכולת להוביל את התחומים האלה וצריך לשקול את הנושא הזה של פיזור המשאבים, במיוחד בתחומים כמו רפואת ילדים ובמיוחד בתתי התחומים
איתי פסח:
 ולתת לבתי החולים הגדולים להוביל את ההכשרה ואת בניית התשתיות, גם כדי שנהיה מסוגלים לתת מענה לפריפריה
איתי פסח:
 ניסינו הרבה מאוד שנים להקים את זה בפריפריה זה לא כל כך מצליח
איתי פסח:
 הדרך לעשות את זה היא להכשיר את הרופאים במרכז או בשיתוף פעולה עם בתי החולים הגדולים, ולתת להם לצאת לפריפריה
איתי פסח:
 תודה רבה
מיקי לוי:
אם נתייחס ונכנס למה שאמרת, אז אני אישית מעורב מעל לראשי בכל נושא הקפ
מיקי לוי:
 גם כסגן שר האוצר ניסיתי להילחם בו, אני מודה בחוסר הצלחה
מיקי לוי:
 גם בקורונה שדאגתי להיות בקשר ישיר עם מנכ"ל בית החולים שלך מנכ"ל איכילוב
מיקי לוי:
 כל הקבוצה הזו היתה אצלי לא אחת במשרדי כיושב ראש הכנסת יש הרבה מה לעשות
מיקי לוי:
 אני מודה שאין לי את היכולת כיושב ראש וועדה להרים את נושא הכסף והמשאבים של ילדים
מיקי לוי:
 אבל ההערה שאמרת היא מאוד מאוד חשובה, ואם לא נפתור אותה נשלם בעתיד תשלום כפול ומכופל
מיקי לוי:
 באמצעות מה שאמרת, אני מבקש את רשותך שאנשי משרד מבקר המדינה יגישו בקשה שלי למבקר המדינה
מיקי לוי:
 הבקשה שלי היא - נא לעשות ביקורת בנושא המשאבים, רופאים, תשלומים של משרד הבריאות, תשלומים בחסר
מיקי לוי:
 אני מכיר אותם, אתה אמרת את זה בפה מלא
מיקי לוי:
 אבל אני מבקש מהם לעשות ביקורת מקיפה בעניין הזה
מיקי לוי:
 תגידו למבקר המדינה שאני אישית מבקש בעקבות מה שנאמר כאן ושיהיו איתו בקשר
מיקי לוי:
 אני מרים את הכפפה
מיקי לוי:
 ננסה לעשות את זה, וננסה את המיטב
מיקי לוי:
 ידיי קצת כבולות כרגע
איתי פסח:
אם יורשה לי להוסיף משפט, כל מה שאמרת אתה צודק ב-100%
איתי פסח:
 כשאנחנו מדברים על תמחור זה בשירותים רפואיים מאוד מאוד ספציפיים
איתי פסח:
 זה לא מסובך כמו הכיף הגדול והמאוד מאוד מורכב
איתי פסח:
 זה באותם עשרה או עשרים שירותים קריטיים שבהם יש המתנה מאוד מאוד ארוכה ומתומחרים מראש בחסר
מיקי לוי:
באחריות אני אומר שלא מדובר פה בעשרות מיליונים, מדובר פה במשהו יחסית פשוט
מיקי לוי:
 מכיוון שאני מעורה היטב בתקציב המדינה ב-10 שנים האחרונות גם כסגן שר האוצר וגם כחבר בוועדת כספים, עשרות מיליונים זה לא הרבה בתקציב מדינה
מיקי לוי:
 אז אנחנו נבקש ממבקר המדינה לעשות ביקורת
מיקי לוי:
 הם יהיו איתך בקשר, יבקרו במשרד החינוך וננסה להרים איזושהי ביקורת ולתת פיצוי כי זה לא בשמיים
מיקי לוי:
 זה לא בשמים
מיקי לוי:
 אני מאוד מודה לך על הדברים
טלי ניצני ביטון:
אשמח גם להתייחס לדברים
מיקי לוי:
בקצרה, בבקשה הציגי את עצמך
טלי ניצני ביטון:
טלי ניצני ביטון ממשרד הבריאות, אגף משאבי אנוש
טלי ניצני ביטון:
 אני אתייחס לנושא של מקצועות הבריאות
טלי ניצני ביטון:
 אני אגיד 3 דברים מהירים
טלי ניצני ביטון:
 קודם כל אני אגיד שחטיבת בתי החולים הממשלתיים עשתה איזה שהיא עבודה מאוד רצינית בנושא של - איך לקלוט עובד חדש ואיך לשמר אותו, ואנחנו רוצים לחכות ולראות את הפירות של העבודה שלהם
טלי ניצני ביטון:
 אנחנו מאמינים שזה כן יעזור
מיקי לוי:
בינואר 24 יהיו כבר תוצאות?
טלי ניצני ביטון:
יכול להיות, בהחלט יכול להיות
מיקי לוי:
אז את גם מצטרפת לדיון שאני אקבע
מיקי לוי:
 הוא יהיה דיון יחידי באותו יום, כי זה תחום מאוד רחב
טלי ניצני ביטון:
אני מציעה להזמין בנושא הספציפי הזה, את הנציגים המתאימים
טלי ניצני ביטון:
 אני רוצה לציין שנעשתה עבודה מאוד מאוד גדולה ע"י משרד ראש הממשלה, בשיתוף משרד החינוך, בשיתוף משרד הבריאות והרווחה בכל הנושא של פערי כוח אדם במקצועות הבריאות
טלי ניצני ביטון:
 בקרוב יתפרסמו ההמלצות של העבודה הזאת
טלי ניצני ביטון:
 יהיו שם גם המלצות שמתייחסות לנושא של שכר, ויהיו שם גם המלצות בנושאים של כוח אדם, כולל בתי חולים
טלי ניצני ביטון:
 ונגיד רק שגם תמרוץ, אנחנו רואים שהוא לא עובד
טלי ניצני ביטון:
 זה משהו שהוא עובד מאוד נקודתית ובאופן זמני
טלי ניצני ביטון:
 אבל כן שינויים רחבים יותר בשכר, אולי זה משהו שכן נדרשת לבחון את המשמעות שלו מבחינה רוחבית בכל המשק
מיקי לוי:
 אנחנו נשמח לדעת את הפירות של אותה עבודה וגם ננסה לדון בזה בינואר 24
מיקי לוי:
 נציבות, בבקשה
דנה גולדברג:
שמי דנה גולדברג אני מנהלת תחום בכיר, רון אנושי בנציבות שירות המדינה
דנה גולדברג:
 אנחנו מבחינתנו נשמח מאוד להיות שותפים ככל שיהיה איזשהו תהליך לקידום והסדרה של מפתחות תקינה
דנה גולדברג:
 אנחנו רואים בזה כמשהו שמשרד הבריאות שהוא הגורם המקצועי צריך להוביל, ואנחנו בהחלט נשמח להיות שותפים לכך
מיקי לוי:
הנה אתם שותפים
מיקי לוי:
 אתם לא צריכים רשות מאף אחד, אתם נציבות שירות המדינה
מיקי לוי:
 תהיו איתם בקשר, אתם מוזמנים גם כן בינואר 24
מיקי לוי:
 אנחנו נקיים דיון רחב מאוד של כמה שעות
מיקי לוי:
 כי נושא הילדים הוא בנפש כולנו אני מעריך
מיקי לוי:
 לכל אחד יש ילדים ונכדים
מיקי לוי:
 ארי, בבקשה
יעקב אשר:
שמי ד"ר יעקב שכטר
יעקב אשר:
 בתפקידי ב-24 שנה, ניהלתי את מחלקת הילדים בלניאדו
יעקב אשר:
 אני קודם כל מתנצל על האיחור, כי הצגתי את איגוד רופאי הילדים גם בוועדת הבריאות ושם שינו את לוח הזמנים לפי בקשת חברת כנסת מסוימת, אז לכן איחרתי
יעקב אשר:
 יש לנו הרבה מה להגיד בנושא
יעקב אשר:
 ואנחנו מתחילים דווקא למקד את העניין כן במשרד הבריאות כי בישיבה שערכנו ביום ראשון של ועד איגוד רופאי הילדים שכולל את כל רופאי הילדים בארץ, אני מכהן שם כבר קדנציה שנייה, נאמר שקודם כל אין לנו כתובת במשרד הבריאות
יעקב אשר:
 דהיינו יש אגף לגריאטריה, יש אגף לשיקום, יש אם וילד, שזה אמבולטורי וחיסונים
יעקב אשר:
 אין אגף לרפואת ילדים עם יושב ראש, ואנחנו מתפזרים במשרד הבריאות בין הרבה כתובות
יעקב אשר:
 בוועדת הבריאות אני דיברתי עם ד"ר אלרעי פרייס ואמרתי לה - שלחנו לך מכתב ב-01/06
יעקב אשר:
 היא לא ראתה אותו
יעקב אשר:
 היא אמרה את זה לפני הוועדה
יעקב אשר:
 הכל יכול להיות, אבל כשאין כתובת אי אפשר גם לדרוש שינויים וביצועים
יעקב אשר:
 לכן אנחנו כאיגוד קודם כל פונים פה בוועדה ופונים למשרד הבריאות ואומרים- תשימו מישהו
יעקב אשר:
 רגולטור, ראש יחידה, ראש אגף
יעקב אשר:
 שתהיה לנו קודם כל כתובת להתייחסות
יעקב אשר:
 מישהו שיענה לנו על המכתבים, מישהו שישמע את קולנו מהשטח
יעקב אשר:
 אני יושב ראש של הרבה ישיבות ואני מצלצל בפעמון כשהזמן עובר
יעקב אשר:
 אז
יעקב אשר:
 נתחיל מבראשית
יעקב אשר:
 אין תקינה מסודרת דיברו על זה
יעקב אשר:
 העדכון האחרון, 2011
יעקב אשר:
 רוב בתי החולים הגדולים אני מקווה שקיבלתם את הדוח שעמלתי עליו בשתי לילות האחרונים- מה קרה בשנה האחרונה ושום דבר לא השתנה
יעקב אשר:
 זאת אומרת, אם אנחנו משווים לדוח מבקר המדינה מבחינת אשפוז ילדים, הילד בפרוזדור זה כבר לא הסבתא בפרוזדור, זה הילד בפרוזדור
יעקב אשר:
 לא השתנה שום דבר
יעקב אשר:
 2021 דוח מבקר המדינה
יעקב אשר:
      אני עברתי אצל כל מנהלי המחלקות- בוואטסאפ, טלפונים ואספתי נתונים
יעקב אשר:
 91% ממוצע אשפוז במחלקות הילדים ב-2021 , 89%  ב-2022
יעקב אשר:
 יש לי קצת חדשות בעניין
יעקב אשר:
 קיבלתי אתמול נתונים ממי שהייתה אחראית על הפיילוט בנושא מבית חולים שניידר, ואני אתן לכם אותם בקצרה כי זה חשוב
יעקב אשר:
 אבל לפני זה אני רוצה לדבר על שיא האישפוזים
יעקב אשר:
 131% ב-2021
יעקב אשר:
 אבל יש בתי חולים כמו סורוקה
יעקב אשר:
 ששם הם מעל התפוסה כל הזמן
יעקב אשר:
 130% בממוצע
יעקב אשר:
 דיברתי עם מנהל המחלקה אתמול
יעקב אשר:
 ומה זה אומר? זה אומר שמשכיבים ילדים בחדר האוכל, זה אומר שבחורף אני השכבתי ילד בחדר של הסגנית שלי כדי שיקבל עירוי נוזלים
יעקב אשר:
 האם לשם אנחנו רוצים להגיע? אין תכנון מערכתי למיטות לתקנים לילדים
יעקב אשר:
 וכשאני מדבר על זה אני מרגיש שהרבה פעמים מתייחסים אלינו כמו אל בית מלון
יעקב אשר:
 בקיץ ריקים ובחורף מלאים
יעקב אשר:
 אז ניתן לכם איזה תגבור זמני, עוזר רופא
יעקב אשר:
 זה לא עובד ככה ברפואה צריך תוכנית רב שנתית עם תכנון, עם מיטות, עם חלוקה של תקנים
יעקב אשר:
 אין את זה
יעקב אשר:
 ומי אם לא הכנסת צריכה לשבת פה על הצוואר של האנשים שצריכים לתת לנו את הכוח לבצע את הדברים? אנחנו לא יכולים
יעקב אשר:
 אני לפני 40 שנה הוכשרתי כרופא, ומאז אני רק שומע קיטורים מהשטח כאילו שום דבר לא השתנה במשך 40 שנה
יעקב אשר:
      הרפואה התקדמה המון, אבל מערכתית- החשיבה היא מהיום להיום, אפילו לא מהיום למחר
יעקב אשר:
 איפה החשיבה של מה יהיה בעוד שנה, שנתיים, 10 שנים
יעקב אשר:
 ואני לא מדבר על דברים בלתי צפויים, כמו גם מגפת הקורונה
יעקב אשר:
 אני מדבר על זה שדוח מבקר המדינה מצביע על זה שמספר המיטות שלנו בנטו במשך 10 שנים ירד בעוד שמספר הילדים במדינת ישראל עלה
יעקב אשר:
 זאת אומרת אנחנו פה בשני כיוונים הפוכים
יעקב אשר:
 ואף אחד בעצם כשמדברים על שחיקה של רופאים, של אחיות, של צוות רפואה
יעקב אשר:
 רופא אחד צריך לעשות עבודה של 3 רופאים, כי המספר עולה ואין תקנים, לא מוסיפים מיטות, או שמוסיפים בלי לרשום אותם בתקן, לוקחים את הילדים ומזיזים אותם ממחלקה למחלקה, אבל זה לא נחשב למחלקת ילדים או שמים אותם בפרוזדור
יעקב אשר:
 מה שאני במלחמת חורמה בהנהלת בית החולים שלי
יעקב אשר:
 אז אם אני לא מסכים להשכיב ילדיהם בפרוזדור, אני צריך להעביר אותם לבית חולים אחר
יעקב אשר:
 אני מתקשר לשניידר אומרים לי אין לנו מקום
יעקב אשר:
 אנחנו כבר משכיבים ילדים במיון 3-4 ימים במקום להעלות אותם למחלקה
יעקב אשר:
 אז רבותיי, אנחנו במצוקה אמיתית שלא נותנים לה פתרון
יעקב אשר:
 והפתרון הוא לא רק כסף, אלא קודם כל שיהיה מישהו שיתעסק במטרייה חוץ מאיתנו
יעקב אשר:
 כי אנחנו גם עסוקים בלטפל בילדים חוץ מכל הישיבות מה לעשות ואיך להציל אותנו
מיקי לוי:
הדברים שלך מאוד מאוד חשובים
מיקי לוי:
 שמענו אותם וחלק מהם גם מופיעים בדוח, אנחנו בינואר נבקש גם תשובות לעניינים האלה
מיקי לוי:
 לפחות, שתהיה תוכנית כי יש כאן איזה זעקה מהשטח
מיקי לוי:
 שישימו מישהו שהוא יהיה הכתובת
מיקי לוי:
 ואני מקווה שעד אז יהיה לך מישהו שתוכל לעבוד מולו במשרד הבריאות
מיקי לוי:
 אני מבקש מישהו ממשרד החינוך שידבר וינסה לתכלל לי את זה
מיקי לוי:
 דוח מנהלים קצר, קולע בבקשה
אורית זוארץ:
שמי אורנית פרץ ואני בעצם מפקחת ממונה על המרכזים החינוכיים בבתי החולים
אורית זוארץ:
 המשימה שלנו של צוותי החינוך והטיפול בבתי החולים היא בשמירה על שגרת לימודים במהלך האישפוז לתלמידים ולילדים שמגיעים לבתי החולים תוך מענה שהוא חינוכי, רגשי ומותאם לימודית ותרבותית
אורית זוארץ:
 הלמידה היא ככולה אם לא כרובה- למידה שהיא אישית, דיפרנציאלית ומותאמת לתלמידים
אורית זוארץ:
 אני אתייחס לנושא של הכשרת הצוותים
אורית זוארץ:
 כל עובד חדש שנכנס בעצם לעבוד במרכז חינוכי במרחב הרפואי, עובר הכשרה של מסלולי פיתוח מקצועי שלנו, שהם תיווך תהליכים ופרוצדורות רפואיות ודיאלוג חינוכי בשעת משבר
אורית זוארץ:
 זה שני מסלולי פיתוח שהם מחויבים בהם
אורית זוארץ:
 בנוסף, מתקיימות השתלמויות מוסדיות בכל המרכזים החינוכיים
אורית זוארץ:
 באחריות מנהלת בית הספר והמפקח הממונה מטעם המחוז
אורית זוארץ:
 בהתאמה לצרכים לסוג המסגרת החינוכית
אורית זוארץ:
 זה השתלמות שמתקיימת מדי שנה
אורית זוארץ:
 זה בנושא הזה של הכשרת של הכשרת הצוותים שלנו בבתי החולים
אורית זוארץ:
 יחד איתי נמצאת עדי נועם, שהיא היועצת המשפטית של המשרד, והיא בעצם תתייחס לסוגיה השנייה שהיא סוגיית התקנות
עדי נועם:
בוקר טוב, רק בקצרה אני אומר שיש שני סטים נפרדים של תקנות
עדי נועם:
 אחד עוסק בנושא של תכנית החינוך, הן לילדים חולים בביתם, והן לתלמידים מאושפזים שלומדים במסגרת החינוכית שזה עדיין נמצא בשלבי עבודה גיבוש סופיים בטרם ההעברה לוועדת החינוך
עדי נועם:
 סט אחר עוסק בכל הנושא של ההקמה של המסגרות חינוכיות בבתי החולים, שבהמשך להערות שקיבלנו ממשרד הבריאות, זה נמצא כרגע בשלבי עבודה פנים משרדים
מיקי לוי:
 בזום, יש לי את גולדמן מאסף הרופא
מיקי לוי:
 בבקשה גולדמן מיכאל
מיקי לוי:
 מיקי
מיכה גולדמן:
צהריים טובים שמי מיקי גולדמן, אני מנהל מחלקת ילדים בשמיר, אסף הרופא וגם מרכז את פורום מנהלי מחלקות הילדים
מיכה גולדמן:
 נדבר מאוד בקצרה- אני חושב שאנשי הוועדה לביקורת המדינה עשו עבודה יוצאת מן הכלל בשיקוף הבעיות הן בקהילה והן בבתי חולים, אבל התמונה שעולה מהדוח היא חלקית
מיכה גולדמן:
 הבעיה יותר סבוכה ואני אתן שתי דוגמאות
מיכה גולדמן:
 אחת
מיכה גולדמן:
 למשל, נושא של תפוסות, אז המחלקה שלי לדוגמא, היא עם תקן של 38 מיטות
מיכה גולדמן:
 אבל כשיש לי תפוסה של 100% יש לי 6 חדרים עם 4 מטופלים בחדר
מיכה גולדמן:
 כך שאתם יכולים לתאר לעצמכם איך נראה חדר כזה בחורף עם 4 מטופלים, עם הורה אחד לפחות
מיכה גולדמן:
 כך שהמלונאות בחלק מבתי החולים מאוד בעייתית
מיכה גולדמן:
 דבר נוסף לגבי התקינה, אז התקינה שהיא בחסר עוד יותר גדול ממה שמתבטא בדוח, מכיוון שאנחנו צריכים לזכור שביוני 24 אמור להיכנס מתווה קיצור התורנויות של המתמחים
מיכה גולדמן:
 יש בערך 120 עמדות תורן של מתמחה בארץ
מיכה גולדמן:
 ואז זה אומר בלי פקטור תיקון, שאנחנו נהיה בחסר כל יום של עוד איזה 120 מתמחים, לעומת מה שיש לנו עכשיו
מיכה גולדמן:
 וצריך להבין שהבעיה הולכת ומחמירה ואני חושב שמשרד הבריאות בדיון שתעשו אותו בינואר צריך לתת גם מענה לסוגיה הזאת
מיכה גולדמן:
 תודה
מיקי לוי:
 ביקשתי ממשרד מבקר המדינה להכין דוח קצר ומהיר עד לינואר, שהנושאים האלה גם יהיו שם עם המלצות של ועדה לביקורת המדינה מול משרדי הממשלה
מיקי לוי:
 אין לי פתרון אני מודה, אבל תודה רבה לך ששמת זרקור נוסף על זה
מיקי לוי:
 אפרת יסעור, בבקשה
אפרת יסעור:
שמי אפרת יסעור אני מנכ"לית בהתנדבות של עמותת חיבוק ראשון
אפרת יסעור:
 קודם כל תודה רבה על ההזדמנות להצטרף לדיון החשוב הזה
אפרת יסעור:
 אני רוצה לדבר ככה בקצרה, על נושא חשוב שהוא לא מספיק מוכר ולא מספיק ידוע
אפרת יסעור:
 על נושא של אשפוז של תינוקות בבדידות
אפרת יסעור:
 אנחנו מטפלים כבר 20 שנה בכמה מאות תינוקות כאלה שמאושפזים בבדידות, לתקופה ממושכת של שבועות ואפילו חודשים
אפרת יסעור:
 למעשה, אנחנו הגוף היחיד שעוקב אחריה התופעה, המאפיין אותה, אנחנו יודעים לומר בכל בית חולים, כמה תינוקות כאלה יש בכל מחלקה, וככה אנחנו גם בונים את הכוח המתנדב שלנו בהתאם
אפרת יסעור:
 אני באופן אישי חושבת שזה לא תקין, שאין שום גוף רשמי מטעם המערכת שעוקב ומזהה את התינוקות האלה
אפרת יסעור:
 כי כשאתה לא מכיר בתופעה ולא מכיר אותה, אז בוודאי שאתה לא יכול לתת לה מענה
אפרת יסעור:
 דיברו פה לפניי, כמובן, שהחודשים
מיקי לוי:
כמה תינוקות עזובים יש?
אפרת יסעור:
הם לא בהכרח עזובים, אנחנו מטפלים בתינוקות שהם נטושים ובודדים
אפרת יסעור:
 אני רק אבהיר מה זה תינוק בודד
אפרת יסעור:
 תינוק בודד הוא דומה לחייל בודד
אפרת יסעור:
 יש לו הורים, אבל מסיבות רבות של רווחה, בריאות, כל מיני סיבות הם לא שוהים לצידו
אפרת יסעור:
 אז אנחנו בעצם הגוף היחיד שמכשיר מתנדבים מקצועיים ללוות את התינוקות האלה בזמן האשפוז הממושך שלהם
אפרת יסעור:
 כל אחד זקוק לליווי כשהוא מאושפז ועל זה דיברו פה לפני
אפרת יסעור:
 תינוקות בחודשים הראשונים וזה לא עניין של- לא נעים להם להיות לבד, זה קריטי להתפתחות שלהם התקינה והסיכויים שלהם להחלים ולהשתחרר מבית החולים במצב טוב
אפרת יסעור:
 כל הרופאים שאנחנו עובדים איתם כבר 20 שנה ממש רואים את ההבדל במדדים הפיזיולוגיים בין תינוק שהוא נמצא לבד, לבין כשמגיע מתנדבת ונמצאת איתו וכל המדדים ככה נרגעים
אפרת יסעור:
 אז אני פה בעצם קודם כל כדי להעלות את המודעות ואני הייתי מאוד שמחה אם מבקר המדינה היה נכנס לתמונה ומתחיל ללמוד את הנושא
מיקי לוי:
יש לי שאלה אלייך
מיקי לוי:
 לפני כשבועיים קיימתי כאן דיון רחב בנושא אימוץ משפחות אומנה
מיקי לוי:
 ונראה לי זה קשר ישיר למשרד הרווחה כל הנושא שאת מטפלת בו
מיקי לוי:
 האם יש מישהו ממשרד הרווחה שמעורה כן או לא?
אפרת יסעור:
משרד הרווחה לא מעורה ואני אסביר למה
אפרת יסעור:
 משרד הרווחה נכנס לתמונה רק ברגע שהתינוק משתחרר, ואז הוא יעבור לרווחה לטיפול
אפרת יסעור:
 התינוקות האלה, בגלל שנמצאים במערכת הבריאות באשפוז, אנחנו בעצם נכנסים בדיוק בתפר- לפני שהתינוק מוכר לרשויות הרווחה
אפרת יסעור:
      החוק יש בו איזושהי לקונה שאנחנו באמת עובדים כרגע כדי לנסות לשנות את החוק
אפרת יסעור:
 בשלב הזה התינוק לא מוכר
מיקי לוי:
מה שמדאיג אותי זה שאתם לא עובדים מול הרשות ומול המשרד המתאים
מיקי לוי:
 אבל כל הכבוד ואני אומר את זה באמת בשיא הרצינות
מיקי לוי:
 כל הכבוד
מיקי לוי:
 אנשים מוציאים מזמנם, הולכים לתמוך בתינוקות שהם תינוקות עזובים, או שננטשו, או שהשד יודע מה
מיקי לוי:
 אני פשוט לא מבין את זה
מיקי לוי:
 השאלה היא האם אתם עובדים עם משרד הרווחה או לא
מיקי לוי:
 האם אני צריך לדבר עם שר הרווחה, אם יש בעיות משפטיות שתיכף נשמע את משרד המשפטים, אני צריך לדבר עם שר המשפטים
מיקי לוי:
 אבל צריך לדבר עם מישהו
מיקי לוי:
 אני לא יודע עם מי, אבל זה לא יכול להישאר בחלקת אלוהים הקטנה שלך נושא כזה טעון
אפרת יסעור:
עמותת חיבוק ראשון עוקבת ונותנת מענה לתופעה
אפרת יסעור:
 אנחנו עובדים היום מול העו"ס הראשית של משרד הבריאות
אפרת יסעור:
 מכיוון שהעו"סיות שעובדות בבתי החולים הן עו"סיות שעובדות תחת משרד הבריאות
מיקי לוי:
תכף אני אשמע את משרד המשפטים , נראה לי שיש פה איזשהו לקונה בהתנהלות המדינה
מיקי לוי:
 עם כל הכבוד ויש לי כבוד אליכם על מה שאתם עושים לגבי תינוקות עזובים
מיקי לוי:
 אני לא מכיר את התופעה, אני מבקש ממך לשבת כמה דקות עם אנשי הוועדה, לפרט את זה ואנחנו ננסה להכין מכתב
מיקי לוי:
 גם לגזור ממה שאת שלחת לי
מיקי לוי:
 ואני אשלח מכתב ישירות לשר הרווחה, ואני אדבר איתו גם במליאה ואתן לו את המכתב
מיקי לוי:
 לא יכול להיות שלא יהיה ענף, מדור, מחלקה במשרד הרווחה שלא מודע לעניין הזה בכלל
מיקי לוי:
 אז מה אם הם בבית חולים
מיקי לוי:
 רק כשהם יוצאים, מישהו מתחיל לטפל בהם? זה נראה לי מוטרף
אפרת יסעור:
זה בדיוק מה שאנחנו מבקשים, רק שתהיה לנו כתובת
מיקי לוי:
אני אעשה כמיטב יכולתי
מיקי לוי:
 אנחנו נכין מכתב, גם נשלח אותו ישירות לשר וגם אני אתן לו אותו אישית במליאה ביד